Feber er ikke en sygdom i sig selv. Det er derimod et symptom på, at der er noget galt i kroppen. Derfor er det heller ikke farligt eller skadeligt i sig selv at have feber. Feber er en helt naturlig del af kroppens forsvar mod fremmede vira og bakterier. Typisk aftager den indenfor et par dage.
Det er kun i tilfælde af, at du har vedvarende feber, der ikke går over inden for tre dage, eller hvis den falder for derefter at stige igen, at der er grund til at kontakte din læge.